Diari Oficial de la Generalitat Valenciana


Sumari del DOGV 6785, del 30-05-2012 (2012/5223)

RESOLUCIÓ de 21 de maig de 2012, del secretari autonòmic de Justícia de la Conselleria de Justícia i Benestar Social, per la qual s'acorda la inscripció de la baixa registral de la Fundación Valenciana de Estudios sobre Infancia y Juventud.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6785

Data del DOGV
:   30-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/5223


Data del document
:   21-05-2012

Organisme emissor
:   Conselleria de Justícia i Benestar Social

Tipus de document
:   Resolució

RESOLUCIÓ de 21 de maig de 2012, del secretari autonòmic de Justícia de la Conselleria de Justícia i Benestar Social, per la qual s'acorda la inscripció de la baixa registral de la Fundación Valenciana de Estudios sobre Infancia y Juventud. [2012/5223]  
Vist l'expedient de baixa registral de la Fundación Valenciana de Estudios sobre la Infancia y Juventud, resulten els següents  
  
Fets  
  
Primer  
La Fundación Valenciana de Estudios sobre la Infancia y Juventud es va inscriure per Resolució de 20 d'octubre del 1997, del director general d'Interior de la Conselleria de Presidència, amb el número 279V, classificant-la com a beneficoassistencial de previsió social.  
  
Segon  
En data 28 de març de 2011, segons Registre d'Entrada de la Conselleria de Justícia i Administracions Públiques, Vicente Cuñat Edo, vicepresident del Patronat de la Fundación Valenciana de Estudios sobre la Infancia y Juventud, d'ara en avant la Fundació, en nom i representació d'esta, va presentar escrit sol·licitant del Protectorat de Fundacions la ratificació de l'acord del Patronat de la Fundació, de data 7 de febrer de 2011, aprovatori de l'extinció de la Fundació a causa de la impossibilitat de realització del fi fundacional, així com del balanç de la seua liquidació.   
El Patronat de la Fundació va acordar així mateix, aprovar com a destinatari del patrimoni de la Fundació a la Fundació Save the Children.   
Els mencionats acords consten elevats a escriptura pública en data 11 de març de 2011, autoritzada pel notari de l'Il·lustre Col·legi de València Alfonso Pascual de Miguel, amb el núm.594 del seu protocol.  
El romanent resultant de la liquidació va ser de 6.578,59 €, del que havia de descomptar-se els gastos resultants de l'elevació a escriptura pública de l'acord.  
  
Tercer  
Per Resolució de data 19 de maig de 2011, del conseller de Solidaritat i Ciutadania, es va ratificar l'acord d'extinció i el balanç de liquidació de la Fundación Valenciana de Estudios sobre Infancia y Juventud.  
  
  
Quart  
Per mitjà d'un escrit amb data registre d'entrada de 23 de novembre de 2011 va ser remés per l'interessada certificat acreditatiu de la recepció per part de la Fundació Save the Children de la suma de 6.281,37 €, després de la deducció dels esmentats gastos de notaria, segons justificant aportat a estos efectes de la Notaria de Alfonso Pascual.  
  
Fonaments de dret  
  
Primer  
L'article 9 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat per Decret 99/2011, de 26 d'agost, del Consell, determinen que a esta Conselleria li correspon exercir, entre altres, les competències en matèria de fundacions.  
  
Segon  
L'article 2 del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell, establix que el Protectorat de les Fundacions de la Comunitat Valenciana s'exercix per la Conselleria competent en matèria de fundacions, corresponent al conseller la titularitat del Protectorat, sense perjuí de la possibilitat de la seua delegació o desconcentració.  
Tercer  
Esta Secretaria Autonòmica de Justícia és competent per a conéixer i resoldre este expedient en virtut del que disposen els articles 46 i 47 de l'esmentat Reglament de Fundacions de la Comunitat Valenciana aprovat per Decret 68/2011, de 27 de maig del Consell.  
  
Quart  
S'ha observat el que disposen els articles 31.c) i 32.2 de la Llei 50/2002, de 26 de desembre, de Fundacions, segons els quals:   
  
Article 31. Causes d'extinció  
La fundació s'extingirà: (?) c) Quan siga impossible la realització del fi fundacional, sense perjuí del que disposen els articles 29 i 30 de la present Llei.  
  
Article 32. Formes d'extinció  
2. En els supòsits previstos en els paràgrafs b), c) i e) de l'article anterior, l'extinció de la fundació requerirà acord del Patronat ratificat pel Protectorat. Si no hi haguera acord del Patronat, o este no fóra ratificat pel Protectorat, l'extinció de la fundació requerirà resolució judicial motivada, que podrà ser instada pel Protectorat o pel Patronat, segons els casos.  
  
Quint  
Resulta així mateix d'aplicació l'article 26 de la Llei 8/1998, de 9 de desembre, de Fundacions de la Comunitat Valenciana, conforme al qual:   
  
Article 26. Liquidació  
1. L'extinció de la fundació, excepte en els supòsits en què té lloc com a conseqüència d'una fusió, determinarà l'obertura del procediment de liquidació, que es realitzarà pel Patronat de la fundació sota el control del Protectorat. El Patronat no tindrà més facultats que la de cobrar crèdits, satisfer els deutes i formalitzar els actes pendents d'execució, sense que puga contraure més obligacions, excepte les que siguen necessàries per a la liquidació. Una vegada acabades les operacions, formarà l'oportú balanç de liquidació, que haurà de ser aprovat pel Patronat i sotmés a la ratificació pel Protectorat. Recaiguda esta, es complirà el que disposa l'apartat següent, per a finalitzar la liquidació. Conclosa esta, es farà constar en el Registre de Fundacions de la Comunitat Valenciana la seua baixa, a sol·licitud del Patronat, per un escrit dirigit al Registre a què s'acompanyarà la certificació de l'acord aprovatori del balanç de liquidació, la ratificació d'este pel Protectorat i una còpia dels documents en què s'hagen formalitzat les operacions a què es referix l'apartat següent. No obstant això, la baixa de la fundació en el Registre, si resulten operacions pendents d'execució o formalització, hauran de ser dutes a terme pel Protectorat.  
  
2. Els béns i drets resultants de la liquidació es destinaran a les fundacions o a les entitats no lucratives públiques o privades que perseguisquen fins d'interés general i que tinguen afectats els seus béns, inclús per al supòsit de la seua extinció, a la consecució d'aquells, i que hagen sigut designats en el negoci fundacional o en els estatuts de la fundació extingida. Si no n'hi ha, este destí podrà ser decidit, en favor de les mateixes fundacions i entitats mencionades, pel Patronat, quan tinga reconeguda esta facultat pel fundador, i, a falta d'esta facultat, correspondrà al Protectorat complir eixa comesa.  
  
Sext  
S'ha donat compliment a l'article 47.14 del Reglament de Fundacions de la Comunitat Valenciana (aprovat per Decret 68/2011, de 27 de maig, del Consell), que textualment exposa:   
«Article 47. Actes subjectes a inscripció: s'inscriuran en el Registre de Fundacions de la Comunitat Valenciana, per resolució del titular de la Secretaria Autonòmica competent en matèria de fundacions, els actes següents: (..) 14. L'extinció de la fundació, liquidació d'esta i destí donat als béns fundacionals.»  
  
Sèptim  
Declarada l'extinció de la Fundació per impossibilitat de realització del fi fundacional i conclòs el procediment de la seua liquidació, d'acord amb la resolució esmentada en el fet tercer de la present resolució, i acreditada l'entrega del romanent a l'entitat Fundació Save the Children, resulta procedent donar de baixa en el Registre de Fundacions de la Comunitat Valenciana a la Fundación de Estudios sobre la Infancia y Juventud a l'empara del que establix l'article 26 de la Llei 8/1998, de 9 de desembre, de Fundacions de la Comunitat Valenciana.  
  
Vistos els preceptes legals citats i la resta de generals de pertinent aplicació resolc:  
Inscriure la baixa en el Registre de Fundacions de la Comunitat Valenciana de la Fundación Valenciana de Estudios sobre Infancia y Juventud.  
Notifiqueu esta resolució que no posa fi a la via administrativa, es pot interposar recurs d'alçada contra esta, en el termini d'un mes, a comptar de l'endemà de la notificació, davant del conseller de Justícia i Benestar Social, tot això de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com l'article 28 h) de la Llei 5/1983, de 30 de desembre, del Consell.   
Tot això, sense perjuí que puga exercitar qualsevol altre recurs que considere convenient.  
  
València, 21 de maig de 2012.- El secretari autonòmic de Justícia: Antonio Gastaldi Mateo